Jasper Felder

Jasper Felder (s. 21. syyskuuta 1970) on yhdysvaltalais-ruotsalainen jääpalloilija ja alamäkiluistelija. Jääpallossa hän on edustanut Yhdysvaltain maajoukkuetta, mutta pelannut suurimman osan jääpallourastaan Ruotsissa. Alamäkiluistelussa hän on edustanut Ruotsia. Tämä on mahdollista, koska hänen äitinsä on ruotsalainen ja isänsä amerikkalainen.Jnytt.se: Allt ljus på amerikanerna, 6.11.2009 

Jääpalloa Jasper Felder on pelannut nuoruudestaan asti. Kaudella 1993–1994 Felder muutti Yhdysvaltoihin Minneapolisiin. Tällöin hän järjesti itselleen isänsä kansalaisuuden perusteella Yhdysvaltain passin ja sai oikeuden edustaa Yhdysvaltoja.Aftonbladet: Stödet är otroligt, 1.2.1999  Felder palasi parin Yhdysvalloissa viettämänsä vuoden jälkeen Ruotsiin ja on pelannut pääosan Tukholman alueen 1-divisioonan jääpalloseuroissa IF Sköndals, Helenelunds IK, GT/76, AIK, Norrtelje BF ja kaudella 2013–2014 tukholmalaista Djurgårderns IF Bandyä.Djurgårderns IF Bandyförening: DIF Bandy presenterar tre starka nyförvärv, 6.10.2013   

Felder aloitti uransa Yhdysvaltain jääpallomaajoukkueessa vuoden 1993 kisoissa ja on edustanut sen jälkeen Yhdysvaltoja kaikkiaan 12 MM-kisoissa vuoteen 2014 asti.Jasper hoppas på ett sista bandy-VM, 20.1.2014    Vuonna 2004 Felder valittiin Unkarissa pelatun B-ryhmän parhaaksi hyökkääjäksi.

Alamäkiluistelussa Felder on lajin tunnetuimpia urheilijoita. Hän on voittanut seitsemän kertaa Red Bull Crashed Ice -kilpailun vuosina 2001–2009. Nykyään hän toimii Ruotsin maajoukkueen valmentajana.Redbull.se: Legenden Jasper Felder, 12.1.2010  

Lähteet
 Bandysidan: Jasper Felder 

 Viitteet 

Luokka:Yhdysvaltalaiset jääpalloilijat
Luokka:Yhdysvaltalaiset alamäkiluistelijat
Luokka:Ruotsalaiset alamäkiluistelijat
Luokka:Vuonna 1970 syntyneet
Luokka:Elävät henkilöt